Pertempuran Sedan (1940)

Pertempuran Sedan atau Pertempuran Sedan Kedua (12–15 Mei 1940) adalah satu sengketa Perang Dunia II yang diperjuangkan semasa Kempen Perancis. Pertempuran ini adalah sebahagian daripada pelan operasi Wehrmacht Jerman yang diberi nama kod Fall Gelb (Kes Kuning) untuk menyerang melalui Hutan Ardennes yang tebal dan berbukit-bukau, bagi mengepung tentera Bersekutu di Belgium dan timur laut Perancis. Kumpulan Tentera Darat A Jerman menyeberangi sungai Meuse dengan tujuan menawan Sedan dan mara arah utara ke pantai Selat, dalam usaha untuk memerangkap bala tentera Bersekutu yang sedang mara dari timur ke Belgium, sebagai sebahagian daripada strategi Rancangan Dyle Bersekutu.

Sedan terletak di tebing timur Sungai Meuse. Penaklukannya akan memberi Jerman sebuah pangkalan untuk menawan jambatan Meuse dan melintasi sungai itu. Sekiranya ini berlaku, divisyen-divisyen Jerman kemudian dapat mara ke dalam kawasan pedalaman Perancis yang terbuka dan tidak dikawal, disebalik Sedan, dan ke Selat Inggeris. Pada 12 Mei, Sedan telah ditawan tanpa tentangan. Pada hari-hari berikutnya, pihak Jerman mengalahkan pertahanan Perancis yang mengelilingi Sedan di tebing barat sungai Meuse. Ini sebahagian besarnya dicapai oleh Luftwaffe. Akibat pengeboman Jerman dan semangat yang rendah, askar pertahanan Perancis tidak mampu melancarkan pertahanan yang konsisten. Pihak Jerman menawan jambatan Meuse di Sedan membolehkan mereka menghantar pasukan tentera termasuk unit armor melintasi sungai itu. Pada 14 Mei, tentera udara Bersekutu, iaitu Tentera Udara Diraja (RAF) dan Armée de l'Air (Tentera Udara Perancis) cuba memusnahkan jambatan itu, dan menghalang bala bantuan Jerman menghampiri tebing barat. Luftwaffe mencegah mereka daripada melakukannya. Di dalam pertempuran udara yang besar, pihak Sekutu mengalami kerugian yang tinggi hingga memudaratkan kekuatan pengebom Sekutu didalam kempen ini.

Penyeberangan Meuse membolehkan pihak Jerman memecah masuk kedalaman strategik, atau bahagian belakang yang tidak dikawal, dalam barisan Sekutu dan mara ke Selat Inggeris dengan tanpa tentangan yang signifikan. Pihak Perancis cuba melancarkan serangan balas terhadap pangkalan terdepan Jerman yang dikuasai, dari 15–17 Mei, tetapi ofensif ini menjadi mangsa kepada penangguhan dan kekeliruan. Lima hari selepas mengukuhkan pangkalan terdepan mereka di Sedan, pada 20 Mei, Tentera Darat Jerman tiba di Selat. Kemenangan di Sedan mencapai matlamat operasi Fall Gelb dan mengepung ketumbukan tentera terkuat Sekutu, termasuk Pasukan Ekspedisi British. Pertempuran ini memusnahkan saki baki tentera darat Perancis sebagai angkatan tempur yang efektif, dan mengusir Tentera Darat British dari benua Eropah, menyebabkan kekalahan Perancis pada Jun 1940. Pertempuran di Sedan adalah sebab utama kejatuhan Perancis.

Nota

Rujukan

Bond, Brian & Taylor, Michael. The Battle of France and Flanders, 1940. Leo Cooper, 2001. 
Bond, Brian. Britain, France and Belgium, 1939–1940. London: Brassy's, 1990. 
Dear, Ian. The Oxford Companion to World War II. Oxford, Oxfordshire: Oxford University Press, 2001. .
Ellis, Major L.F. Ed. Butler, James Ramsay Montagu. The War in France and Flanders 1939–1940. Naval & Military Press, 2004 (1954). 
Evans, Martin Marix. The Fall of France. Oxford: Osprey Publishing, 2000. 
Frieser, Karl-Heinz. The Blitzkrieg Legend. Naval Institute Press, 2005. 
Healy, Mark, Ed. Prigent, John &. Panzerwaffe: The Campaigns in the West 1940. Vol. 1. London: Ian Allan Publishing, 2008. 
Hooton, E.R. Luftwaffe at War; Blitzkrieg in the West. London: Chervron/Ian Allen, 2007. .
Hooton, E.R. Phoenix Triumphant: The Rise and Rise of the Luftwaffe. London: Brockhampton Press, 1994. 
Jackson, Robert. Air War Over France, 1939–1940. London: Ian Allen, 1974. 
Krause, M. and Cody, P. Historical Perspectives of the Operational Art. Center of Military History Publication, 2006. 
Lormier, Dominique. La bataille de Stonne : Ardennes, Mai 1940. Librairie Académique Perrin, Paris. 2010. 
Mitcham, Samuel. German Order of Battle, Volume Two: 291st 999th Infantry Divisions, Named Infantry Divisions, and Special Divisions in WWII. Stackpole Books, 2007. 
Mitcham, Samuel. The Panzer Legions: A Guide to the German Army Tank Divisions of World War. Stackpole Books, 2000. 
Mansoor, Peter R. "The Second Battle of Sedan, May 1940", in the Military Review. Number 68 (June 1988), pp. 64–75.
Terraine, John. The Right of the Line: The Royal Air Force in the European War, 1939-1945. London: Sceptre Publishing, 1985. 
Ward, John. Hitler's Stuka Squadrons: The Ju 87 at war, 1936–1945. London: Eagles of War, 2004. .

Konflik 1940
Pertempuran
Perang Dunia Kedua
Peperangan
Sejarah Perancis